雪梨 (澳洲)

雪梨，又叫悉尼，係澳洲城市，亦係一個埠，又叫雪梨埠。因爲澳洲又叫新金山，所以個埠又叫雪梨金山。雪梨地理上係澳洲東岸，係新南威爾斯首府。響1788年，阿瑟菲臘同第一艦隊登陸雪梨洞，話澳洲係大英帝國嘅屬地。

雪梨而家有多元文化，人口四百萬，係澳洲各城之中，最大同最多人嘅。佢係澳洲嘅經濟、文化、金融同埋旅遊中心。

雪梨埠嘅雪梨港，有雪梨歌劇院同雪梨海港大橋，世界知名。

名 
「雪梨」係當地唐人一路用開嘅名，「悉尼」就係近年興起嘅名。中國大陸主要用後者、台灣主要用前者；而用廣府話嘅港澳地區就一半一半，兩個名都有擁躉：有一派認為「雪梨」呢個名源自廣府話，聲母「sy」對應英文「Sy」，所以應該用「雪梨」；另一派就認為用廣府話讀「悉尼」比「雪梨」聽起嚟更加接近英文原音，所以應該用「悉尼」。

地理 
雪梨地處澳洲東岸，對住太平洋，喺盆地邊邊。

氣候 
雪梨屬副熱帶濕潤氣候，全年平均氣溫變化比較和緩，降水無明顯季節變化，由於東風調節，上半年嘅雨量高啲啲。冬季溫和濕潤，氣溫好少跌到5°C以下，幾乎無落雪。夏季比較炎熱，多雨，平均溫度雖然唔高，高溫天氣亦唔多見，但喺熱浪嚟嗰陣都會出現極端高溫。最熱月係1月，平均氣溫22.3°C，日最高氣溫超過30°C嘅日數係14.9日；最凍月係7月，平均氣溫12.2°C。年平均降水量約莫1214.3毫米。

交通

鐵路